আমারা দু’ভাই চা দোকানে আসলাম, চা দোকানদার আবার আমার খুব পরিচিত৷ আমাদের দেখে চা’দিলো, চা খাইতে খাইতে মনে পড়লো দূতরাগোটার কথা৷ চা দোকানদারের নাম মোঃ জহির, আমি সচরাচর জহির ভাই বলে সম্মোধন করতাম৷আমি বললাম জহির ভাই আপনার বাসার সামনে একটা দূতরাগোটার গাছ ছিলো সেটা কি আছে? তখন জহির ভাই বললো আরে দাদা গতকাল গাছটা উপরে ফেলে দিছে, সেটা এখনো আমার বাসার সামনে পড়ে আছে ,দেখেতো বাসার সামনে আছে কি না! দৌড়ে গেলাম জহির ভাইয়ের বাসার সামনে৷ ভগবানের কী লীলা, তা বুঝে উঠতে পারছিলামনা৷ বিয়ের কার্য সম্পাদন করতে লাগবে ৮টা গোটা, গাছটায় আছেও ৮টা গোটা৷ গোটাগুলো দেখা মাত্রই সৃষ্টিকর্তাকে ধন্যবাদ জানালাম,বললাম হে,দয়াল তোমার লীলা কে বুঝতে পারে! এই দূতরাগোটা না হলে বিয়ের কার্য সম্পাদনের ত্রুটি থাকতো,আর এই ত্রুটি সবসময় আমার মেয়ের জীবনে অশান্তি বয়ে আনতো৷